tomron87/hebrew-wikipedia-sentences-corpus huggingface dataset:
נראה כי יש קליק ביניהם, אבל חוץ מפלירטוטים מתונים אף אחד מהם לא עושה את הצעד הראשון.
כאשר נשיא ארצות הברית (בילי בוב תורנטון) מבקר, הגישה השמרנית שלו והסירוב המוחלט שלו להרגיע שום מדיניות משאירים את היועצים הבריטים מתוסכלים.
רק לאחר שדייוויד נכנס ומוצא את הנשיא מנסה לפתות את נטלי הוא נוקט עמדה למען הממלכה המאוחדת בכנס תקשורתי בטלוויזיה ואומר שבריטניה היא ארץ דגולה בגלל דברים כמו: הארי פוטר ורגלו הימנית של דייוויד בקהאם ומביך את הנשיא כאשר הוא אומר ש"חבר שמאיים עלינו הוא לא חבר יותר".
דייוויד מודאג שחיבתו לנטלי משפיעה על השיפוט הפוליטי שלו, הוא מבקש שהיא תשלח למקום אחר.
מאוחר יותר, כאשר הוא מסתכל על כרטיסי ברכה לחג המולד, דייוויד נתקל בברכה שאומרת:"אני בעצם שלך.
מעודד בגלל הברכה הוא מחליט למצוא אותה.
לאחר דפיקות רבות בדלתות של אנשים, כולל דלת ביתה של מיה, דייוויד לבסוף מוצא את נטלי בבית משפחתה.
בתקווה להיות לבדו קצת עם נטלי הוא מציע לקחת את כולם למחזה של בית ספר שאחייניתו ואחיינו מופיעים בו.
השניים צופים בהצגה מאחורי הקלעים, ומערכת היחסים שלהם מוצגת לקהל כאשר וילון בבמה מורם בסוף הגדול ודייוויד ונטלי נתפסים כאשר הם חולקים נשיקה נלהבת.
דניאל (ליאם ניסן) איבד לאחרונה את אשתו ג'ואנה למחלה ממושכת, אשר משאירה אותו ואת בנו החורג סם ( תומאס סאנגסטר) לבד.
דניאל מוכרח להתמודד עם האחריות הפתאומית שלו ועם סוף חיי האהבה שלו, (הוא טוען שזה נגמר מזמן אלא אם כן קלאודיה שיפר תופיע בפתח ביתו).
סם גם אומלל מסיבה כלשהי שלבסוף מתבררת כאהבה לילדה מבית ספרו, ששמה גם ג'ואנה.
הוא מניח שהיא בכלל לא מודעת לקיומו.
לאחר שראה את הווידאו החדש של בילי מאק בחלון ראווה של חנות, יש לו תוכנית שיוצאת מנקודת הנחה ש"בנות אוהבת מוזיקאים...
אבל למוזרים ביותר יש חברות".
עם עידודו של דניאל, סם מלמד את עצמו תיפוף ולבסוף הוא מופיע כמתופף בהופעתה של ג'ואנה כאשר היא שרה "כל מה שאני רוצה לחג המולד זה אותך" באותו מחזה בית הספר הנזכר לעיל.
לרוע המזל התיפוף של סם לא מצליח לגרום לכוונותיו להיות ברורות, והוא ודניאל מנסים לתפוס את ג'ואנה ומשפחתה בשדה התעופה כאשר הם מתכוננים לטוס לארצות הברית למשך החגים.
בינתיים, ממש לפני שדניאל וסם עוזבים את בית הספר, דניאל נתקל בהורה אחר, קרול (מגולמת על ידי קלאודיה שיפר) ויש ביניהם קליק.
ברגע שדניאל וסם מגיעים לשדה התעופה, המשגיח מסרב לתת לסם להיכנס אך דעתו מוסחת בגלל נוסע אחר, רופוס מוכר התכשיטים, וסם מצליח להיכנס ולברוח מהשומרים.
דעת הצוות מוסחת בגלל ההופעה של בילי מאק בעירום על מסך הטלוויזיה וסם מצליח להגיע לג'ואנה ולהתוודות על אהבתו ממש לפני שהיא עולה למטוס.
הוא מוחזר על ידי השומרים לאביו החורג, אך ג'ואנה רצה חזרה על מנת לתת לו נשיקה בלחי.
בניצחון הוא קופץ לזרועותיו של דניאל.
בסוף הסרט, דניאל וקרול נמצאים בשדה התעופה, יד ביד, עם בנה של קרול וסם שמחכה לשובה של ג'ואנה מארצות הברית.
שרה (לורה ליני), לראשונה מופיעה בחתונתם של פיטר וג'ולייט, יושבת לצד חברה ג'ימי.
אנו לומדים שהיא עובדת בסוכנות העיצוב של הארי ומאוהבת במשך שנים בבמאי העיצוב קארל (רודריגו סאנטורו), אובססיה לא כל כך סודית אשר מוכרת להארי והוא מפציר בה להתוודות על רגשותיה כיוון שזה חג המולד וקארל יודע בכל מקרה.
לרוע המזל לכל המודאגים לשרה יש אח חולה נפש ומאושפז אשר מתקשר לסלולרי שלה בלי הרף.
שרה מרגישה אחראית לאחיה ותמיד שמה את חייה בעדיפות שנייה על מנת לתמוך בו.
ההזדמנות של שרה לתנות אהבים עם קארל לאחר מסיבת חג המולד של החברה שלה, (שמתארחת בגלריית אומנות שמנוהלת על ידי מארק), מפוספסת לאחר שאחיה שוב מתקשר אליה ברגע הכי לא מתאים.
בערב חג המולד היא מאחלת לקארל חג מולד שמח כאשר הוא עוזב את המשרד, והוא רוצה לומר משהו, אך הוא עוזב והיא פורצת בדמעות לפני שהיא מתקשרת לאחיה.
המקום הראשון שהוא הולך אליו לאחר שהוא נוחת במילווקי, ויסקונסין הוא בר אמריקאי ממוצע שבו הוא פוגש שלוש נשים מושכות שלאחר שהתאהבו במבטא הבריטי שלו מזמינות אותו להתארח בביתן, בעיקר במיטתן, איתן ועם השותפה הנוספת שלהן הארייט "הבחורה הכי סקסית".
הן מזהירות אותו שמכיוון שהן עניות הן לא יכולות אפילו להרשות לעצמן פיג'מות אז הן יהיו ערומות.
בסוף קולין חוזר הרבה יותר רגוע ועדין לאנגליה עם הארייט, בת וינסקונסין הרביעית ואחותה קרלה שבאה בטיסה על מנת לפגוש את טוני.
סיפור שהוסר לחלוטין בגרסה המצונזרת של הדי וי די של הסרט: ג'ון (מרטין פרימן) וג'ודי (ג'ואנה פייג'), שעד לנקודה זו לא הכירו אחד את השנייה, עובדים ככפילים לסצנות מין בסרט פורנו.
החבר של קולין, טוני, הוא חלק מצוות ההפקה של הסרט ומחלק להם הוראות.
תוך כדי המעשים המיניים הבוטים והעירום שנראה לעיתים קרובות, הם מנהלים שיחות חולין, בהן השניים מגששים אחר מערכת יחסים אחד עם השנייה.
לבסוף אוזר ג'ון אומץ ומזמין את ג'ודי לדייט, וזו נענית לו בשמחה.
השניים צופים במחזה בית הספר ביחד עם אחיו של ג'ון.
בסוף בשדה התעופה, טוני, בזמן שהוא מחכה לקולין, נתקל בג'ון וג'ודי שרק חזרו מטיול יחד.
ג'ודי מראה בשמחה טבעת אירוסין על אצבעה.
אהבה בשחקים הוא סרט קולנוע אמריקאי משנת 1986 אשר בוים על ידי טוני סקוט, בו מככבים טום קרוז, קלי מקגיליס וואל קילמר.
הסרט יצא לראשונה לאקרנים בארצות הברית ב-16 במאי 1986.
משרד ההגנה האמריקני השתתף במימון הסרט, והשפיע לא מעט על התסריט.
הסרט הביא לעלייה ניכרת בשיעורי הגיוס לצי.
בשנת 2015, ספריית הקונגרס בחרה בסרט לשימור ברשם הסרטים הלאומי.
סרט המשך בשם אהבה בשחקים: מאווריק תוכנן לצאת לאקרנים ב-23 בדצמבר 2020 אך נדחה ל-19 בנובמבר 2021 עקב התפרצות מגפת הקורונה ב-1 בספטמבר 2021, הסרט נדחה ל-25 במאי 2022. בסרט ההמשך מככבים טום קרוז, מיילס טלר, ג'ניפר קונלי, ג'ון האם, גלן פאוול, ריימונד לי, לויס פולמן, אד האריס וואל קילמר.
העלילה נפתחת בקרב אווירי לא מתוכנן בין 2 מטוסי ארצות הברית ומטוסי אויב, מיג-28 (מטוס בדיוני המגולם בסרט על ידי מטוסי אף-5), שנדיר היה לראותם באותם ימים בשמי האוקיינוס ההודי.
את אחד ממטוסי ה-F-14 טומקט מטיסים טייס, לוטננט פיטר "פיט" מיטצ'ל, המכונה "מאווריק", והנווט, לוטננט ניק בראדשו, המכונה "גוס".
במהלך התמרונים האוויריים בין ארבעת המטוסים, והניסיונות של אלה לאיים על אלה, מצליח מאווריק להבריח את שני מטוסי המיג, בעוד הטייס במטוס ארצות הברית השני, קוגר, נכנס לחרדה ומתקשה לחזור לנחיתה בנושאת המטוסים.
מאווריק, בניגוד להנחיות בקשר, מחליט לסייע לקוגר לנחות ומלווה אותו במטוסו עד שקוגר מצליח לנחות בשלום.
עם זאת, המפקד מודיע להם כי עליו לשלוח שני טייסים לבית הספר המתקדם ללימוד קרבות אוויר "טופ-גאן", אך היות שקוגר – שהיה מבחינתו הטייס הטוב ביותר שלו – פרש, הוא שולח את מאווריק וגוס שכן הם הבאים בתור, אך מזהיר אותם שלא לעשות שטויות במהלך שהותם שם.
מאווריק וגוס מגיעים לבית הספר "טופגאן", שם הם נכנסים לעימות תחרותי עם טייסים נוספים במלחמה על המקום הראשון בסיום ההכשרה.
מאווריק מתגלה בשלב זה בעלילה כרודף נשים, כאשר במהלך ערב בבאר הוא מנסה להתחיל עם בחורה בשם שארלוט בלקווד (קלי מקגיליס) בצורה תיאטרלית במיוחד, בה הוא וגוס שרים לה ואליהם מצטרפים אנשי צוות אוויר נוספים.
הבחורה משועשעת מהגישה הבלתי צפויה והם מנהלים שיחה, אבל במהרה היא עוזבת אותו לטובת הפגישה שקבעה לאותו ערב עם גבר אחר.
למחרת בשיעור בבית הספר לטיסה מתגלה כי אותה שארלוט היא מדריכה ב"טופגאן", וכינויה צ'רלי.
מאווריק מתקן אותה במהלך הרצאתה בפרטים לגבי מטוס המיג-28 שבעניינו היא אמורה להיות מומחית, וההתנסות שלו מול מטוסי המיג מתחילת העלילה מספקת לו מעמד חדש של טייס יוצא דופן, לא רק פזיז ומסוכן, אלא גם מקורי ומלא תעוזה.
צ'רלי מעוניינת לשמוע עוד פרטים על ההתקלות עם המיג, אבל מאווריק מסרב לספק לה אותם.
מאווריק וגוס ננזפים שוב, הפעם על ידי מפקד "טופגאן" (טום סקריט), גם על העבירה על חוקי התרגיל וגם על תעלול מגדל הבקרה.
לאחר שהם משוחררים מהחדר נמשכת השיחה בחדר בין המפקד לטייס הבכיר שטס באותו יום מול מאווריק, ובשיחה מתגלה כי המפקד טס בעבר עם אביו של מאווריק במלחמת וייטנאם.
באותו ערב, גוס מבקש ממאווריק לא להמשיך בתעלולים כאלה, שכן הוא רוצה לסיים את ההכשרה כמו שצריך, היות שיש לו אישה וילד שסומכים עליו.
בשיחה הזו מגלים הצופים שככל הנראה השדים שרודפים את מאווריק בעקבות מותו של אביו במהלך טיסה מבצעית הם שגורמים לו להיות פזיז בטיסה.
מאווריק מבטיח לגוס שהוא המשפחה היחידה שנותרה לו ושלא יאכזב אותו.
בהמשך העלילה, מאווריק וצ'רלי משוחחים במהלך השיעור, וצ'רלי מנסה לסייע לו להגיע לפתרון פחות מסוכן בתמרון האווירי.
תוך כדי שיחה מאווריק מנסה להתחיל איתה שוב וצ'רלי אומרת לו שהיא לא יוצאת עם חניכים, אבל משאירה לו פתק על השולחן שבו היא מזמינה אותו לארוחת ערב אצלה בבית.
במהלך שיחה שהתקיימה בארוחת הערב אצל צ'רלי מאווריק מספר לה על אביו שנעלם בקרב אוויר בצורה מסתורית, ושיש שמועות (שהוא לא מאמין להן) שהוא טעה וגרם לתאונה שבה נהרג/נעלם, ושאימו מתה זמן קצר לאחריו.
הסצנה הבאה בין צ'רלי למאווריק מתקיימת בשיעור שבו צ'רלי נוזפת במאווריק על תרגיל מסוכן ולא בטיחותי שביצע באוויר, מול כל שאר חבריו לכיתה.
מאווריק נעלב ובסיום השיעור הוא מתעלם מצ'רלי ונוסע משם.
צ'רלי רודפת אחריו ואומרת לו שלדעתה התרגיל שביצע היה תרגיל מבריק אבל לא יכלה להגיד זאת מול כל הכיתה, כי אז הם היו יודעים שהיא התאהבה בו.
מאווריק מנשק אותה ומכאן ובהמשך הסרט הם הופכים לזוג.
אשתו של גוס מגיעה לבקרו יחד עם בנם הקטן, והם נפגשים ברביעייה יחד עם מאווריק וצ'רלי.
בתרגיל האווירי הבא נקלע מטוסו של מאווריק לסחרור, הוא לא מצליח להשתלט על המטוס, והוא וגוס נאלצים לנטוש, אולם בעת נטישת המטוס נחבט ראשו של גוס בחופת המטוס והוא נהרג במקום.
מאווריק וגוס צונחים לאוקיינוס ושם מאווריק מחזיק את גוס המת עד שמגיע מסוק החילוץ.
מאווריק מתקשה להתאושש ממותו של גוס, ואף על פי שאשתו של גוס אומרת לו שגוס אהב לטוס איתו אבל היה ממשיך לטוס גם בלעדיו, ואף על פי שוועדת החקירה קובעת כי מאווריק אינו אשם בתאונה, הוא לא מצליח להתעשת ולחזור לטוס כרגיל.
הוא מחליט לעזוב את ההכשרה בטופגאן ואולי גם להפסיק לטוס כליל.
צ'רלי מגלה אותו בבית קפה ליד שדה התעופה, וכועסת עליו שהוא מחליט לנטוש ולא להתמודד.
לאחר מכן, מזמין אותו מפקד בית הספר אליו הביתה, ומספר לו שטס בעבר עם אביו של מאווריק, וכן מספר לו שלא גילו למשפחות מה קרה באותו קרב שבו אביו נעלם היות שהעניין היה מסווג.
הוא מספר לו שאביו היה לדעתו טייס מעולה ושהצליח להציל שלושה מטוסים לפני שנהרג באותו קרב.
בנוסף הוא אומר למאווריק שיש לו שתי אפשרויות – לפרוש מההכשרה, או להגיע למחרת היום ולסיים עם כל שאר הטייסים את ההכשרה.
למחרת בטקס הסיום מאווריק מגיע ומסיים את ההכשרה, במקום הראשון זוכים צוות הטיסה של אייסמן (ואל קילמר) וסליידר, עימם התחרה מאווריק לכל אורך ההכשרה בניסיון להגיע למקום הראשון.
באמצע הטקס נקראים הצוותים הצידה לאור מצב חירום צבאי שבו נושאת מטוסים אמריקאית שחדרה לאזור עוין מאוימת על ידי הסובייטים.
בין הצוותים שנקראים מיידית למבצע החילוץ נכלל גם שמו של מאווריק.
במהלך התדריך שלפני היציאה לטיסה בנושאת המטוסים מביעים חלק מהצוותים חשש לגבי השתתפותו של מאווריק במבצע לאור מצבו הרגשי, אך מפקדו בנושאת המטוסים מגבה אותו ומורה להם לטוס עימו ככל שיידרש.
במהלך המבצע, כאשר המטוסים של אייסמן וסליידר ומטוס נוסף נתקלים בשישה מטוסי מיג ומתקשים להיחלץ מהם (מטוס אף-14 אמריקני אחד מופל ולמעשה מטוסם של אייסמן וסליידר נותר לבדו בקרב), מוזנק מטוסו של מאווריק שטס יחד עם נווט בשם מרלין (לשעבר הנווט של קוגר).
מווריק נכנס לקרב האווירי אולם בשלב מסוים מרגיש שאינו מסוגל להמשיך ומחליט מתוך פאניקה רגעית לנטוש את הקרב, אך לאחר מספר שניות הוא מתעשת וחוזר, מצליח להפיל שלושה מטוסי מיג (אייסמן וסליידר מצליחים להפיל מטוס אחד), והקרב מסתיים בניצחון אמריקאי.
כאשר הטייסים חוזרים לנחיתה בנושאת המטוסים מאווריק מבצע "באז" נוסף ליד מגדל הפיקוח.
לאחר הנחיתה הצוותים מתקבלים בתשואות, ומאווריק ואייסמן מתפייסים לאחר היריבות שהייתה ביניהם במהלך ההכשרה ב"טופגאן".
סצנת הסיום מתרחשת בפאב של בית הספר "טופ-גאן" (אליו חזר מאווריק כמדריך טיסה לאחר סיום ההכשרה), ובעודו יושב בפאב הוא שומע במכונת התקליטים את השיר שאותו שר לצ'רלי בפעם הראשונה שניסה להתחיל איתה באותו פאב.
הוא קם וניגש למכונת התקליטים כשלפתע מאחוריו מתגלית צ'רלי שהחליטה לחזור גם היא ל"טופ גאן" ואליו.
טום קרוז – טייס הצי לוטננט פיט "מאווריק" מיטצ'ל
קלי מקגיליס – שרלוט "צ'רלי" בלקווד, מושא אהבתו של פיט
ואל קילמר – לוטננט טום "אייסמן" קאזאנסקי
אנתוני אדוארדס – ניק "גוס" בראדשו
טום סקריט – מייק "וייפר" מטקוף
מייקל איירונסייד – ריק "ג'סטר" הת'רלי, טייס
ג'ון סטוקוול – ביל "קוגר" קורטל
בארי טאב – הנרי "וולפמן" רות'
ריק רוסוביץ' – רון "סליידר" קרנר
טים רובינס – סם "מרלין" וולס
קלרנס ג'ילארד – מרקוס "סנדאון" ויליאמס
ויפ הבלי – ריק "הוליווד" נבן
ג'יימס טוקן – טום "סטינג'ר" ג'רדיאן
מג ריאן – קארול בראדשו, רעייתו של "גוס"
אדריאן פסדר – צ'ארלס "צ'יפר" פייפר
את הפסקול לסרט הלחין הרולד פאלטרמאייר הגרמני, ביחד עם הגיטריסט סטיב סטיבנס, וקיבל על כך פרס גראמי.
להקת ברלין הוציאה את הסינגל "Take My Breath Away" שזיכה אותה בפרס אוסקר לשיר המקורי הטוב ביותר.
אהבה גנובה הוא סרט דרמה רומנטי, רב-לשוני, בהפקה בין-לאומית, שיצא לאקרנים בשנת 1986. את הסרט ביים משה מזרחי ומככבים בו טום הנקס האמריקני וכריסטינה מרסיליאק הספרדייה.
הסרט, שצולם בירושלים, משחזר את חייה של משפחה מרובת ילדים, דוברת לאדינו, בתקופת המנדט הבריטי.
הנקס מגלם את דמותו של דייוויד, טייס מתנדב אמריקני בצבא הבריטי, בתחילת מלחמת העולם השנייה, בזמן בו ארצות הברית טרם הצטרפה למלחמה.
דייוויד מתאהב בצעירה יהודייה ספרדייה (מרסיליאק), אך משפחתה המסורתית, לא מוכנה שהיא תתחתן עם גוי.
בן דודה של הצעירה, המגולם על ידי מוני מושונוב, רואה עצמו כחתן המיועד לה.
כמו כן, חברתה של הצעירה, המגולמת על ידי ענת עצמון, הופכת למנודה, כי היא עצמה כן התחתנה עם חייל בריטי.
הפקת הסרט החלה בתחילת שנת 1986. לתפקיד הראשי לוהק השחקן האמריקני טום הנקס, לאחר שבהפקת הסרט השתתפו אולפנים מארצות הברית.
הנקס הגיע לישראל בקיץ 1986 לצורך צילום הסרט.
לפי העיתון "מעריב" כרבע מתקציב הסרט, בסך 3.7 מיליון דולר, היה התשלום שקיבל הנקס בעבור השתתפותו.
הקרנת הבכורה נערכה בניו יורק בנובמבר 1986. אף על פי שהסרט זכה לביקורת טובות הוא נכשל מסחרית.
על פי האתר Box Office Mojo, הוא נותר הסרט בכיכובו של הנקס שהכניס את הסכום הנמוך ביותר מעולם (278,623 דולר).
בישראל הוצג הסרט תחילה בשם "אהבה צעירה" ואחר כך בשם "אהבה גנובה".
במרץ 1987 נערכה הקרנה חגיגית של הסרט בקולנוע "רב חן" בתל אביב, בהשתתפות כל השחקנים הישראלים.
אהבה כמוסה (שם באנגלית: Persuasion) הוא סרט דרמה תקופתית משנת 1995 בבימויו של רוג'ר מיצ'ל, עיבוד לרומן "הטיית לב" מאת ג'יין אוסטן שיצא לאור ב-1817. אמנדה רוט בתפקיד הבכורה שלה בקולנוע מגלמת את גיבורת הרומן אן אליוט, וקירן היינדס משחק בתפקיד פרדריק ונטוורת', מושא אהבתה.
העלילה מתרחשת באנגליה בתחילת המאה ה-19. אן דחתה את הצעת הנישואים של ונטוורת' בהשפעתה של ליידי ראסל.
תשע שנים אחר כך השניים נפגשים שוב ומתאהבים מחדש.
התסריטאי ניק דיר שעיבד את הרומן לקולנוע, החשיב את הסיפור לבוגר מבין ספריה של אוסטן.
מאפיין אותו ריאליזם וכנות, בעיקר בעלילה המספרת את תולדותיהם של שני אנשים שנפרדו ונפגשו מחדש.
כיוון שאוסטן מביעה ברומן את מחשבותיה של אן, דיר ורוט החליטו לבטא את רגשותיה עם דיאלוגים מעטים.
הסרט צולם בסדר כרונולוגי שאפשר לשחקנית לבטא את ההתפתחות של אן מאישה מדוכאת לאישה מאושרת ומלבלבת.
בתחילה היה ה-BBC המפיק היחיד של הסרט, עד לשיתופן של החברה האמריקאית WGBH בוסטון והחברה הצרפתית Millesime.
החלטה זו גרמה להגדלת התקציב ואפשר לצלם את הסרט באתרים בהם הוא מתרחש כמו ליים רג'יס ובאת'.
לדעתו של הבמאי מיצ'ל זהו הרומן הרגשי והנוקב ביותר של אוסטן, וכמו כן הוא אוטוביוגרפי ביותר.
הוא נמנע מלביים את הסרט בצורה מלאכותית ומלוטשת כפי שנעשה בעיבודים אחרים.
הוא הורה לשחקנים לא להתאפר ולא להראות נקיים מדי.
מעצבת התלבושות אלכסנדרה ביירן ייצרה בגדים שנראים ש"חיים בהם", וזכתה בפרס באפט"א על עבודתה.
הסרט צולם באמצע שנות התשעים של המאה העשרים בתקופה שבה הרומנים של אוסטן צברו פופולריות רבה, ובאותה עת נעשו שישה עיבודים לספריה.
ב-16 באפריל 1995 שודר הסרט לראשונה בטלוויזיה הבריטית בערוץ BBC Two.
ב-27 בספטמבר 1995 יצא הסרט להקרנה בבתי הקולנוע בארצות הברית בהפצת חברת "Sony Pictures Classics".
ההקרנה בבתי הקולנוע משכה את תשומת לב המבקרים לסרט, והוא זכה לרוב לביקורות חיוביות, ושבחים להופעתה של רוט.
הסרט נפתח במעבר הלוך ושוב בין שתי סצנות בהן ספינה הנושאת את אדמירל קרופט (ג'ון וודוויין), ועגלה הנושאת את מר שפרד (דייוויד קולינגס) ובתו גברת קליי (פליסיטי דין) אל קלינץ' הול.
בהגיעם מקיפים את שפרד ובתו נושים הדורשים שבעל האחוזה, סר וולטר אליוט (קורין רדגרייב) ישלם את חובותיו.
בעוד קרופט וחבריו הקצינים דנים בסיום המלחמות הנפוליאוניות.
סר וולטר הוא ברונט יהיר וגנדרן שבשל קשיים כלכליים הוא צריך להצטמצם בהוצאותיו.
למרות התנגדותו לרעיון הוא נאלץ לבסוף להסכים להשכיר את האחוזה ולעבור להתגורר בבאת'.
את זאת מציעים שפרד, ידידת המשפחה ליידי ראסל (סוזן פליטווד) ובתו האמצעית של סר וולטר, אן (אמנדה רוט).
נראה בבירור שאן נסערת כשנודע לה שהדייר החדש בקלינץ' הול הוא אדמירל קרופט, שהוא גיסו של פרדריק ונטוורת' (קירן היינדס) קפטן בצי שאן דחתה את הצעת הנישואים שלו תשע שנים לפני כן.
היא שוכנעה לעשות זאת מפני שהוא היה קצין צעיר חסר אמצעים וקשרים משפחתיים ובשל אי-הוודאות לגבי עתידו.
ונטוורת' הוא כעת אדם אמיד שהתעשר במלחמה וחזר לאנגליה ככל הנראה כדי לשאת אישה.
אן מבטאת בפני ליידי ראסל את תחושת האומללות שלה על המצב הכלכלי הקשה של משפחתה, ועל החלטתה לדחות את הצעת הנישואים שקיבלה.
אן הולכת לבקר את אחותה הצעירה מרי (סופי תומפסון) הנשואה לצ'ארלס מסגרוב, בן למשפחה אמידה של בעלי קרקעות.
משפחת מסגרוב שנייה בחשיבותה במחוז רק למשפחתו של סר וולטר, אך הוא בז להם ומכנה אותם "איכרים".
אן מקשיבה בסבלנות לתלונותיהם של כל אחד מבני המשפחה המתוודים באוזניה.
אלה כוללים את מרי ובעלה צ'ארלס, וכך גם גיסותיה לואיזה (אמה רוברטס) והנרייטה (ויקטוריה המילטון) והוריהם מר ומרת מסגרוב (רוג'ר המונד, וג'ודי קורנוול).
קפטן ונטוורת' מוזמן לסעודה אצל משפחת מסגרוב, אבל אן שנמנעת מלפגוש אותו, וערה לחוסר יכולתה של אחותה מרי לשאת באחריות האמהית, מתנדבת לטפל בבנה הפצוע של מרי.
בארוחת הבוקר למחרת, אן ומרי פוגשות את ונטוורת' כשהוא בא לדרוש בשלום הילד.
זוהי הפעם הראשונה שהם נפגשים אחרי הפרידה לפני תשע שנים.
הבנות לבית מסגרוב ומרי מנצלות את ההזדמנות כדי להצטרף לגברים היוצאים לציד אווזים, בעוד אן נותרת מאחור כדי לטפל באחיינה הפצוע.
עם חזרתה, מספרת מרי לאן שוונטוורת' העיר שאן השתנתה כל כך, עד שלא היה מזהה אותה.
לואיזה והנרייטה שואפות להינשא לוונטוורת', והמשפחה ככלל אינה מודעת ליחסים שהיו בעבר בינו ובין אן.
נראה שוונטוורת', שעדיין מרגיש פגוע מדחייתה של אן, מחזר אחרי לואיזה, למגינת לבה של אן.
השניים נפגשים שוב בארוחת ערב, הפעם באירוחם של האדמירל ומרת קרופט, בקלינץ' הול, ביתה הישן של אן.
במהלך השיחה מסביב לשולחן מתאר וונטוורת' את הקריירה הימית שלו ותולה את שאיפתו לפקד על ספינה בגיל צעיר, בכך שלא הייתה לו סיבה להישאר ביבשה.
בדבריו הוא מרמז על דחיית הצעת הנישואין שלו ע"י אן.
למחרת יוצאת החבורה לטיול רגלי ארוך לכיוון בית משפחת הייטר, קרובי משפחתם, אשר בנם פרח הכמורה מאורס להנרייטה.
בהגיעם, מסרבת מרי לבקר את משפחת הייטר, עקב נחיתותם המעמדית בהשוואה אליה.
בעוד אן ומרי ממתינות לחזרת צ'ארלס ולואיזה מביקור הקרובים, משוחח וונטוורת' עם לואיזה, שמספרת לו שאן דחתה גם את הצעת הנישואים של אחיה צ'ארלס מסגרוב, כנראה בהשפעת ליידי ראסל, ולאחר מכן התחתן צ'ארלס עם מרי.
בעוד אם מקשיבה לשיחה ללא ידיעת השניים, תולה לואיזה את עמדת אן בגאווה ובהתנשאות האופייניות למשפחת אליוט, ובכניעתה של אן להטיית הלב של ליידי ראסל.
בדרכם חזרה הביתה, ולאחר שנפגשו בדרך באדמירל קרופט ורעייתו המטיילים בכרכרתם הקטנה, מבקש וונטוורת' מאחותו להסיע את אן המותשת הביתה.
בכך הוא מסגיר שלמרות שכלפי חוץ התעלם ממנה לחלוטין, היה מודע כל הזמן למקום הימצאה ולמצבה.
אן, ונטוורת' והצעירים במשפחת מסגרוב נוסעים לעיר ליים לבקר שני חברים של ונטוורת', קפטן הרוויל (רוברט גלניסטר) וקפטן בניק (ריצ'רד מקייב).
בהיותם שם לואיזה קופצת בפזיזות מגרם מדרגות, כדי להוכיח לוונטוורת' את כוח רצונה ומחויבותה, ובתקווה שוונטוורת' יתפוס אותה, אבל היא נופלת ונפגעת בראשה.
אן מנהלת את המשבר במיומנות וברוגע, ורוכשת את הערכתו המחודשת של וונטוורת'.
השניים יוצאים עם הנרייטה לבית הוריה, כדי להודיע להם על התאונה של לואיזה.
אחרי כן אן נאלצת לנסוע לבאת', להתגורר יחד עם אביה ואחותה.
סר וולטר ואליזבת מספרים שהם השלימו עם הדודן שלהם, מר אליוט (סמואל וסט), שהוא היורש של תואר הברונט ושל האחוזה המשפחתית.
אן מוצגת בפניו ומתברר להם שהם התראו כבר בליים.
מר אליוט מתחיל לחזר אחר אן, לשמחתה הרבה של ליידי ראסל.
אבל אן עצמה חושדת בו ואינה בטוחה מה אופיו האמיתי.
בינתיים לואיזה מחלימה ומתארסת עם קפטן בניק.
ונטוורת' מגיע לבאת' ונתקל באן בהזדמנויות אחדות, אם כי השיחות ביניהם קצרות, ומשקפות את חששו לחזור ולהתקרב לאן, המוקפת בקרובי משפחה ממעמד האצולה, שנישואיה לבן-דודה מר אליוט הם עובדה מוגמרת כמעט.
אן מבקרת חברה ותיקה שלה, גברת סמית' (הלן שלזינגר), וממנה מתברר לה שמר אליוט הוא פושט רגל, ושהוא מעוניין להתחתן עם אן רק כדי להבטיח לעצמו את הירושה ואת תואר האצולה של משפחתה.
נאמר לה גם שמר אליוט מעוניין להרחיק את גברת קליי מסר וולטר כדי שהיא לא תינשא לו ותלד לו בן יורש.
זמן קצר אחר כך, וונטוורת'' שומע את אן וקפטן הרוויל משוחחים על יציבותה של אהבת אישה לעומת אהבתו בת החלוף של גבר.
הוא כותב מכתב בו הוא מצהיר על אהבתו לאן, ועוזב את המקום.
אן מוצאת את המכתב, קוראת אותו, ממהרת לצאת אחריו ומוצאת אותו ברחוב.
השניים מטיילים ברחוב בזרועות שלובות.
באותו ערב, בבית אביה של אן, מכריז וונטוורת' על כוונתו לשאת את אן לאישה, לפתיעתו של סר אליוט, שמתגובתו המזלזלת משתמע שהפעם, בניגוד להצעת הנישואין הראשונה, הוא מוצא שבתו היא זו שאינה ראויה לקצין הצי הנאה, המעוטר והעשיר, ולא להפך.
בסצנה האחרונה מצטרפת אן לוונטוורת', בעלה, על גשר הפיקוד של הספינה, כשהם מאוחדים באהבתם ומפליגים ביחד אל עבר השקיעה.
אמנדה רוט - אן אליוט
קירן היינדס - קפטן פרדריק ונטוורת'
סוזן פליטווד - ליידי ראסל
קורין רדגרייב - סר וולטר אליוט
פיונה שו - גברת קרופט
ג'ון וודוויין - אדמירל קרופט
פיבי ניקולס - אליזבט אליוט
סמואל וסט - מר אליוט
סופי תומפסון - מרי מסגרוב
ג'ודי קורנוול - גברת מסגרוב
סיימון ראסל ביל - צ'ארלס מסגרוב
פליסיטי דין - גברת גריי
רוג'ר המונד - מר מוסגרוב
אמה רוברט - לואיזה מסגרוב
ויקטוריה המילטון - הנרייטה מסגרוב
רוברט גלניסטר - קפטן הרוויל
ריצ'רד מקייב - קפטן בנוויק
הלן שלזינגר - גברת סמית'
ג'יין ווד - האחות רוק
דייוויד קולינגס - מר שפרד
דרלין ג'ונסון - ליידי דלרימפל
סינמון פיי - מיס קרטרט
אייזק מקסוול-האנט - הנרי הייטר
רוג'ר לוולין - סר הנרי וילובי
סאלי ג'ורג' - גברת הרוויל
אהבה וידידות הוא סרט תקופתי קומי משנת 2016 שכתב וביים ויט סטילמן.
הסרט מבוסס על רומן המכתבים "ליידי סוזן" מאת ג'יין אוסטן שנכתב בסביבות 1794. בתפקידים הראשיים מככבים קייט בקינסייל, קלואי סביני, זאווייר סמואל וסטיבן פריי.
הסרט עוקב אחר מעלליה של ליידי סוזן הערמומית המנסה לגרום לבתה להינשא לסר ג'יימס העשיר אך הטיפש, ולבסוף מתחתנת איתו בעצמה.
על אף שהסרט הוא עיבוד של הנובלה "ליידי סוזן" שמו נלקח מאחד הסיפורים הקצרים שכתבה ג'יין אוסטן בנעוריה.
הקרנת הבכורה של הסרט הייתה בפסטיבל סאנדנס בינואר 2016. הוא הופץ להקרנה בבתי הקולנוע ב-13 במאי 2016 על ידי Roadside Attractions ו-Amazon Studios.
הסרט זכה לשבחי הביקורת ונחל הצלחה מסחרית בצפון אמריקה.
העלילה מתרחשת בשנות התשעים של המאה ה-18. ליידי סוזן ורנון התאלמנה לא מכבר מבעלה.
היא מחפשת שידוך הולם לבתה פרדריקה, ובהיותה צעירה למדי היא מחפשת גם לעצמה בעל אמיד.
אחרי שסולקה ללא גינונים מאחוזתם של בני משפחת מנוורינג, בשל רומן שניהלה עם לורד מנוורינג, מגיע ליידי סוזן עם בת לווייתה מיס קרוס לאחוזת צ'רצ'יל, ביתם של אחי בעלה צ'ארלס ורנון ואשתו קתרין (לבית דה קורסי).
קתרין ואחיה, רג'ינלד דה קורסי, מודעים להיותה של ליידי סוזן פלרטטנית ידועה.
אבל רג'ינלד, בהשפעתו של צ'ארלס החביב וקשה התפיסה, מבטיח לשמור על ראש פתוח.
עד מהרה הוא נופל בקסמיה של ליידי סוזן.
כשאביו של רג'ינלד שומע על ההתרחשויות הוא ממהר לנסוע לצ'רצ'יל כדי להזהיר את בנו מפני נישואים עם ליידי סוזן, שמא יוכתם שם משפחתם.
רג'ינלד מבטיח לאביו שיחסיהם אינם רומנטיים.
בתה של ליידי סוזן, פרדריקה, לומדת בפנימייה יוקרתית שליידי סוזן אינה יכולה להרשות לעצמה.
פרדריקה בורחת מהפנימייה ואחר כך מסולקת משם.
היא מגיעה לצ'רצ'יל, וזמן קצר אחר כך מגיע לשם גם סר ג'יימס מרטין, שהוא עשיר מאוד, בעל כוונות טובות אבל אידיוט מושלם.
למשל, הוא מסביר שאיבד את דרכו לצ'רצ'יל (Churchill) כי הוא חיפש את "גבעת הכנסייה", ולא מצא לא כנסייה (church) ולא גבעה (hill).
בהמשך הוא מזכיר את שנים עשר הדברות, וכשנאמר לו שיש רק עשרה דברות, הוא תוהה מאילו דברות אפשר להתעלם.
ליידי סוזן לוחצת על בתה להינשא לסר ג'יימס ואוסרת עליה להתייעץ בנושא עם הדודים צ'ארלס וקתרין.
פרדריקה פונה לרג'ינלד, וכאשר ליידי סוזן מגלה זאת היא כועסת.
בלונדון ליידי סוזן אומרת לרג'ינלד שהעת לא בשלה לנישואיהם.
בהמשך נחשף הרומן של ליידי סוזן ולורד מנוורינג.
רג'ינלד זועם ובתגובה ליידי סוזן אומרת לו שאם אין לו אמון בה הרי שאין שום היתכנות לנישואיהם.
לבסוף ליידי סוזן וסר ג'יימס מתחתנים, ופרדריקה ורג'ינלד מתחתנים אף הם.
סר ג'יימס מתמלא אושר כאשר יום לאחר החתונה מתברר שאשתו הטרייה בהיריון, ואינו מבין שהוא איננו מי שהכניס אותה להיריון.
ליידי סוזן מזמינה את לורד מנוורינג להתארח בביתה.
סר ג'יימס מדבר בחיבה על החבר החדש שרכש, החולק עמו אהבה לצייד.
הוא אינו מודע לקשר בין אשתו לבין הלורד.
קייט בקינסייל – ליידי סוזן ורנון, אלמנה
קלואי סביני – אליסיה ג'ונסון, חברה של ליידי סוזן
זאווייר סמואל – רג'ינלד דה קורסי
סטיבן פריי – מר ג'ונסון, בעלה של אליסיה ג'ונסון והאפוטרופוס לשעבר של לוסי מנוורינג
מורוויד' קלארק – פרדריקה ורנון, בתה של ליידי סוזן
ג'יימס פליט – סר רג'ינלד דה קורסי, אביו של רג'ינלד
ג'מה רדגרייב – ליידי דה קורסי, אמו של רג'ינלד
טום בנט – סר ג'יימס מרטין
ג'סטין אדוארדס – צ'ארלס ורנון, אח של בעלה המת של ליידי סוזן
אמה גרינוול – קתרין ורנון, אשת צ'ארלס
לוקלאן או'מיראין – לורד מנוורינג
ג'ן מארי – ליידי לוסי מנוורינג, אשת הלורד
סופי ראדרמצ'ר – מריה מנוורינג, אחותו של הלורד
קלי קמפבל – גברת קרוס, בת לוויה של ליידי סוזן
קונור מקנל – הכומר הצעיר
הסרט מומן על ידי רשת הטלוויזיה Arte, "מועצת הקולנוע האירי" ו"קרן הקולנוע ההולנדי".
שלב הצילומים תוכנן לקיץ 2014, אבל נדחה לפברואר 2015 בדבלין.
אתרי צילומים נוספים היו בעיר החוף דונבייט, וב"ראסבורו האוס" ששימש לצילומי חוץ של שני בתים שונים בסרט.
במשך שלושה שבועות צולמו סצנות אחדות באחוזת ניוברידג'.
אהבה ואלוהים אחרים הוא אלבום האולפן החמישי של הזמר-יוצר הישראלי אריק ברמן.
מתוך האלבום יצאו 2 סינגלים לרדיו: "התמונה הגדולה" ו"את לא מספיק יפה".
השירים "כמו בן אדם", ו"איך אני מעז לפחד" יצאו כסינגלים בשנת 2015, כשנתיים לפני צאת האלבום, בגרסאות שונות.
אסתטיקה סובייקטיביסטית בראי המאה ה-21 (את לא מספיק יפה) (3:36)
אהבה היא שיר לשניים הוא השיר עמו ייצגה הזמרת אילנית את ישראל באירוויזיון 1977. את השיר כתבה עדנה פלג, והלחין ועיבד אלדד שרים.
לפי סדר הצגות השירים בתחרות האירוויזיון 1977, השיר הושמע אחד עשר במספר, וזכה במקום האחד עשר.
לאחר שאילנית התבקשה לייצג את ישראל שנית באירוויזיון, היא הייתה הזמרת הראשונה שייצגה פעמיים את ישראל בתחרות.
בשנת 1977 התבקשה אילנית (שהייתה אז זמרת השנה) לשוב ולייצג את ישראל באירוויזיון.
נכתבו מספר שירים לקראת התחרות, בהם "נסיך החלומות" ("ולנטינו") (שמרית אור/קובי אשרת), אך הוועדה בחרה בסופו של דבר בשיר "אהבה היא שיר לשניים" (עדנה פלג/אלדד שרים), שהגיע רק למקום ה-11 אך עדיין זכה להצלחה.
גם בארץ השיר הפך ללהיט.
"נסיך החלומות" בוצע בסוף על ידי גלי עטרי בפסטיבל הזמר והפזמון של שנת 1978.
שירה של אילנית הושמע אחד עשר במספר, לאחר ההרכב פסקליס, מריאנה, רוברט ובסי ששרו את השיר "שיעור מוזיקה" שייצג את יוון באירוויזיון.
בתום ההצבעה, השיר קיבל 49 נקודות, וסיים במקום ה-11 מתוך 18.
כְרִיסְטוֹפוֹרוֹס (כריסטופר) פָּאפָּאקָליָאטִיס כתב את התסריט, ביים, הפיק יחד עם קוסטאס סוּסוּלָאס, כריס פָּאפָּאוָואסִילְיוּ ודוֹרוֹתֵאָה פָּסְכָלִידוּ, והוא גם משחק באחד התפקידים.
זה היה סרטו האחרון של השחקן היווני מינאס חאדזיסאבאס שמת משבץ מוחי בגיל 67, ב-30 בנובמבר 2015, 18 יום לפני צאת הסרט לבתי הקולנוע.
הסרט הופץ מחוץ ליוון תחת הכותרת האנגלית Worlds Apart (בתרגום חופשי לעברית: "עולמות שונים").
שלושה סיפורי אהבה מתפתחים באתונה במהלך ימי השבוע הקדוש שלפני חג הפסחא.
עיתוי זה מתבטא בתהלוכות מסורתיות החולפות בכל אחד מהפרקים.
התהלוכות נערכות בערוב יום שישי הטוב המסיים את השבוע, ומסמלות את דרך הייסורים של ישו לקראת צליבתו.
הצועדים בתהלוכות שרים את השיר "Ω!
דפני היא סטודנטית ללימודי פוליטיקה באוניברסיטה של אתונה , ופַארֶס הוא פליט סורי-נוצרי שהיה סטודנט לאמנות בארצו והגיע לאתונה כדי להגר לקנדה.
הוא מנסה לרכוש דרכון מזויף, ומתקיים כרוכל רחוב המציע מציאות זולות לנהגים בכביש.
השניים נפגשים כשפארס מחלץ את דפני מידי תוקפים בסמטה חשוכה בלילה, וכאשר הוא רואה אותה במקרה באוטובוס, פארס מחזיר לדפני את הטלפון הנייד ששמטה במנוסתה, והם מתאהבים.
אדוניס, אביה של דפני, הוא גזען שונא זרים המאשים את המהגרים, הממשלה וחברות הביטוח בהתמוטטות רשת החנויות שלו.
בהיותו סבור שיש לסלק את כל המהגרים מיוון, אדוניס פעיל בכנופיה של בריונים קיצוניים העושים פוגרומים במהגרים לא-חוקיים.
בנוסעו ברחובות אתונה, מהגר מנסה למכור לו בומרנג.
אדוניס מתנפל על המהגר בצעקות, והלה נמלט כשהבומרנג נשאר בידי אדוניס.
הוא נאלץ למכור את המכונית, יושב ממורמר על שפת הים ומשליך בתסכול את הבומרנג שחוזר אליו.
דפני עוזבת את הבית למורת רוחו אביה שלא יודע על הרומן שלה עם פליט ערבי, והיא מבלה את רוב זמנה עם פארס המתגורר עם מהגרים לא חוקיים רבים בשדה התעופה הישן והנטוש של אתונה.
פארס מקבל את דרכונו החדש, אך מחליט להישאר באתונה, ולא עולה לרכבת עם חבריו הפליטים.
אדוניס וחבריו מצטיידים בנשק חם, יוצאים באחד הלילות לפרוע במהגרים הלנים בשדה התעופה, ופותחים באש לכל עבר.
דפני ופארס, הישנים במטוס נטוש, בורחים יחד עם כל הזרים, ודפני ואדוניס נתקלים זו בזה, לתדהמת שניהם.
בסצנה זו נקטע הפרק הראשון.
יורגוס אָנְגֶלוּ הוא מנהל שיווק בחברה באתונה, נשוי ואב לילד בשם אדוניס.
נישואיו מידרדרים בגלל קשיים כלכליים, ולכן הוא נוטל גלולות Loseft נוגדות דיכאון.
בינתיים, אֶלִיז משוודיה מגיעה לאתונה בענייני עסקים, ומשתכנת בדירה שכורה ברובע "פלאקה" .
יורגוס ואליז נפגשים באקראי בבר סמוך לדירתה, מתאהבים ומתחילים לקיים מפגשים רומנטיים.
בשיחות ביניהם לגבי המצב הכלכלי, יורגוס מלין על שאנשים שמאבדים את עולמם מואשמים באחריות לסבלם-הם, אך אליז דוגלת בעולם של שוק חופשי שבו כל אדם אחראי לגורלו.
יום אחד, אליז מגיעה למשרדי החברה שבה עובד יורגוס, ומתברר שהיא מנהלת בכירה שבאה לעשות צעדי ייעול וצמצום כח אדם לקראת השתלטות משקיעים זרים על החברה היוונית.
השניים נאלצים לנהוג כזרים כלפי הסביבה, אך אהבתם ויחסי העבודה ביניהם מתערבים זה בזה.
עובד אחר בחברה, אוֹדִיסֵיאָס, רואה חשבון וחבר קרוב של יורגוס, בא לדבר על ליבו כדי שימנע את פיטוריו, כי הוא, אודיסיאס, נמצא בקשיים כלכליים, ביתו עוקל ואשתו בהריון.
יורגוס מנסה לדבר על כך עם אליז, אך היא דוחה אותו משום שפנייתו איננה אתית.
עוד ועוד עובדים מפוטרים, ובסוף גם אודיסיאס.
כהתרסה כלפי אליז, מביא יורגוס למשרד את אשתו אנה ובנו.
אליז מתקשה לעשות את עבודתה כאשר היא נדרשת למחלקה של יורגוס, והממונים מביעים תרעומת על שהצמצומים לא מתקדמים.
מנהל בחברה, איליאס, שנודע לו על הרומן של יורגוס עם אליז, מתגרה בו על שהוא חסין מפיטורים בשל כך, ומספר לו שאודיסיאס התאבד ואשתו מסרבת לראות את יורגוס בהלוויה.
יורגוס נשבר ומודיע לאליז על סיום הרומן ביניהם, וכעת היא מתמודדת עם דרישת המשקיעים לסגור גם את המחלקה של יורגוס.
סבסטיאן צימר הוא היסטוריון ומרצה גרמני שפרש לגמלאות, רווק מושבע שעבר להתגורר באתונה ומשמש כיועץ בספרייה הלאומית של יוון.
בעת שהוא עורך קניות במרכול, הוא מבקש את עזרתה של מריה, וזו מתלוננת על שהוא כזר קונה מכל טוב, בעוד שלה כמקומית אין כסף לקנות אפילו גבינת פטה ועגבניות שרי, והיא באה למרכול מתוך הרגל, אך לא קונה כמעט דבר.
סבסטיאן מזמין את מריה לקפה, והיא מספרת שהיא נשואה, אם לילדים ואיננה מאושרת, אך סבסטיאן מאמין שאדם יכול לשנות את גורלו.
הוא מתחיל לחזר אחריה, קונה לה קופסת עגבניות שרי, והם מתחילים להיפגש בקביעות במרכול, משום שמריה חוששת להיפגש במקומות אחרים.
סבסטיאן משחד את שומר המרכול, וזה מאפשר לו להיכנס למקום אחרי שעת הסגירה, כדרך בילוי.
מריה נענית להצעת סבסטיאן לבוא איתו לספריה הלאומית, שם הוא נותן לה ספרים לקרוא.
אחד מאלה הוא ספר מיתולוגיה על סיפור אהבתם של ארוס ופסיכה.
סבסטיאן מספר למריה איך הלכה פסיכה עד השאול כדי לחפש את ארוס אהובה, וכיצד זאוס העניק לאהבתם הזדמנות שנייה.
בתוך כך, המצלמה מדלגת לשני הפרקים הקודמים בסרט כאנלוגיה לסיפור המיתולוגי.
אחר כך, הוא נותן לה ספר בשם "הזדמנות שנייה", ומריה מספרת על חששותיה מיום ההולדת הקרב של הנכד שלה, משום שאחרי השמחה היא תישאר עם אומללותה וספקותיה באשר ליכולתה לתקן את טעויות חַיֶּיהָ.
ערב אחד חדלה מריה להופיע לפגישות במרכול.
נראות תמונות מארוחת יום ההולדת של הנכד, ומכאן והלאה מתבררים הקשרים בין הסיפורים והדמויות: מריה ואדוניס הם הוריהם של האחים יורגוס ודפני, וסבו של הנכד אדוניס (הקרוי על שם סבו), בנו של יורגוס.
מריה חששה מתגובת אדוניס אם ייוודע לו דבר אהבתה של דפני לפליט הסורי פארס, ולכן דפני ברחה מהבית.
אדוניס נזף ביורגוס על רומן האהבים שלו, ודרש ממנו לשמור על שלימות משפחתו.
ערב אחד, אדוניס חזר עם כתמי דם על חולצתו.
מריה הבינה מה הוא עושה, הוא הטיח בה שהמהגרים לנים בשדה התעופה, סוחרים בנשק ובסמים ושודדים חנויות, בעוד הוא ממלא את חובתו למדינה ולילדיו.
מריה מטיחה כנגדו שהוא פשיסט אלים, יורקת בפרצופו ומתכוננת לעזוב את הבית.
שותפו של אדוניס מתקשר אליו, והם יוצאים לפרוע בפליטים בשדה התעופה, כמתואר בפרק הראשון.
דפני ופארס נתקלים באדוניס במהלך הפוגרום, ואז יורה בה שותפו של אדוניס, והיא מתה בזרועות אביה, לעיני פארס.
כאן מתבהרת סמליות הבומרנג, כאשר שנאת הזרים של אדוניס חזרה אליו כבומרנג עם מות בתו.
מריה קיבלה את ההודעה על מות דפני בעודה אורזת מזוודה, ואז הפסיקה להגיע לפגישות עם סבסטיאן.
אליז מבקשת ממעסיקיה לשלוח לה מחליף, ועוזבת בחזרה לשוודיה מבלי להיפרד מיורגוס, שלבסוף פוטר גם הוא, ונפרד מאשתו.
בחלוף שנה, פארס מגיע כפליט לקנדה.
יורגוס מוצא באקראי את הספר "הזדמנות שנייה" עם הקדשה שכתב סבסטיאן למריה, ובא עם הספר לספרייה הלאומית להכיר את סבסטיאן.
הלה מספר לו שהוא לא חדל להמתין למריה במשך השנה הזו, והולך לפגוש את מריה כשהיא חסרת כל, כמימוש של הבטחת ההזדמנות השנייה.
+שחקניםדמויותניקי וקאלידפניתאופיק ברהוםפארסכריסטופורוס פאפאקליאטיסיורגוסאנדראה אוסווארט אליזג'יי.
סימונססבסטיאן צימרמריה קאבויאנימריהמינאס חדזיסאבאסאדוניסמתאוס קוֹרוֹוֶסִיסאדוניס, בנו של יורגוסדימיטריס ליגנאדיסחבר בכנופיית הבריוניםאודיסיאס פאפאספיליופולוסאודיסיאסניקוס חדזופולוסאיליאסמרינה קאלוגירואנה, אשתו של יורגוס
על תחילת צילומי הפרק הראשון נמסר ב-14 ביולי 2014, וב-30 בספטמבר באותה שנה נמסר על תחילת צילומי הפרקים השני והשלישי.
הסרט צולם בחלקו הגדול באתרים אותנטיים ביוון, ובאתונה בפרט.
סצנות המתרחשות בשדה התעופה, צולמו בשטח נמל התעופה "אליניקון", שננטש לאחר סגירתו ב-2001. בכלל זה, מטוס "בואינג 747" מקורקע של חברת "אולימפיק איירליינס" שפשטה רגל בשנת 2009. סצנות המתרחשות על חוף הים, צולמו בחוף ווֹיְדוֹקְלִיָה, מסיניאה, בדרום מערב הפלופונסוס.
אתרי צילום נוספים באתונה: רובע "פלאקה" שלמרגלות האקרופוליס, ובניין הספרייה הלאומית של יוון.
הסצנה שבה נראית אליז באולם נוסעים יוצאים בשדה תעופה, לקראת סוף הסרט, צולמה בשדה התעופה של מינכן, גרמניה.
ביוון, הסרט יצא לבתי הקולנוע ב-17 בדצמבר 2015, ועד סוף פברואר 2016 הכניס כ-4.7 מיליון דולר כסרט הרווחי ביותר ביוון מזה כעשור.
הקרנת הבכורה בארצות הברית התקיימה ב-1 באוקטובר 2016, כסרט שפתח את פסטיבל הסרטים היווניים בניו יורק, ב-21 באוקטובר הוקרן לפני חברי התאחדות העיתונאים הזרים בהוליווד, ויצא לבתי הקולנוע ב-13 בינואר 2017. בישראל יצא הסרט ב-3 באוגוסט 2017.
בסך הכל, גרף הסרט הכנסות של כ-5.5 מיליון דולר.
באתר הדירוגים Rotten Tomatoes קיבל הסרט בקרב המבקרים דירוג של 63% בשקלול של שמונה ביקורות, לעומת 85% בקרב הגולשים.
באתר Metacritic קיבל הסרט ציון 61 (מתוך 100) לפי חמש ביקורות שהוגדרו "אוהדות בדרך כלל".
גארי גולדסטין כתב ב"לוס אנג'לס טיימס" שמדובר בדרמה מעשה אמן, כאשר הסיפורים משתלבים זה בזה באופן מפתיע ומשכנע, ופאפאקליאטיס משכיל לאזן ביניהם מהבחינות הרגשית, התרבותית והפוליטית.
בביקורת ב"הוליווד ריפורטר", פרנק שק טען שפאפאקליאטיס מצליח לצייר דיוקן של סביבה מוטרדת, אך הוא כה מתאמץ להבהיר את הנקודות המרכזיות בסרט, עד שנדמה שהדמויות והמצבים נועדו לצורך הדגשה בלבד.
שק מציין שרק הסיפור השלישי מצליח לעורר רגש אמיתי, כאשר הסרט מרוויח מנוכחותו של סימונס בתפקיד הפרופסור הגמלאי, ואילו קאבויאני מתעלה מעל המשחק הסביר בסרט, כעקרת הבית האומללה.
לעומת זאת, שני הסיפורים האחרים הם, לדעת שק, קלישאות, האחד - של נוסחת "רומאו ויוליה", והשני - של יחסי תן וקח.
לעומת שק, אוואן גלייברמן סבר שהפרק השני הוא המהדהד ביותר, כאשר יורגוס עומד מהצד נוכח דמעות וייאוש, והשאלה היא אם הוא יצליח להציל את עורו מצד אחד, אך מצד שני - לשחרר את עצמו, וברור שאסונם של המפוטרים הוא הפחד מליפול בין הסדקים, ודבר לא ימתין להם מלבד אבדון.
גלייברמן סבור שהסרט לא רע, אבל הוא מעט מדי.
על אף שהסרט מטפל בסוגיות השונות בהגינות, הוא נראה שבלוני, ועם זאת הוא נוגע בסוגיה חשובה: מה קורה לחברה שהחיים "הרגילים" שלה הולכים ומתמעטים?
בדומה לשק, סיימון אברמס שיבח את סימונס וקאבויאני, אשר בהופעה מיומנת, מעבירים עולם של משמעויות במבט בלבד.
אלה, לעומת השחקנים האחרים, שאברמס סבר שהם חסרים את הכימיה הגורמת לצופים להאמין שהקשרים בין הדמויות חוצים גבולות סוציו-אקונומיים.
בישראל, שמוליק דובדבני כתב ב-ynet, שהמימד האגדי-אקטואלי בשלושת סיפורי האהבה, קורס נוכח נאיביות פוליטית ועיצוב סטריאוטיפי של הדמויות.
בטקס פרסי האקדמיה היוונית לקולנוע לשנת 2016, הסרט זכה בפרס שחקן המשנה הטוב ביותר (מינאס חדזיסאבאס), וכן קיבל שלוש מועמדויות: הסרט הטוב ביותר, השחקנית הטובה ביותר (מריה קאבויאני); עיצוב ההפקה הטוב ביותר (יורגוס יורגיו).
בפסטיבל הסרטים היווניים של לוס אנג'לס לשנת 2016, זכה הסרט בשני פרסי "אורפאוס": פרס עבור המשחק הטוב ביותר (מריה קאבויאני) ופרס בחירת הקהל.
כמו כן, הסרט היה מועמד לפרס "אורפאוס" לסרט באורך מלא הטוב ביותר.
אהבה ומלחמה (באנגלית Love and Death; מילולית: "אהבה ומוות") הוא סרט קומי של וודי אלן.
הסרט הוא מבט סאטירי על הספרות הרוסית ומככבים בו אלן ודיאן קיטון המגלמים את דמויותיהם של בוריס וסוניה החיים בתקופת כיבוש נפוליאון ומתווכחים רבות בעניינים פילוסופיים.
אלן החשיב את הסרט למצחיק ביותר שעשה באותו זמן.
כשנפוליאון (ג'יימס טולקן) פולש לאוסטריה במהלך המלחמות הנפוליאוניות, בוריס גרושנקו (וודי אלן), טיפוס פחדן ופציפיסט, נאלץ להתגייס לצבא הרוסי.
בוריס המתוסכל אשר שמע כי בת דודתו מדרגה שנייה סוניה (דיאן קיטון) נישאת לסוחר הרינג, הופך לגיבור מלחמה.
הוא שב לביתו ונושא את סוניה האלמנה הטרייה לאישה.
סוניה אשר אמנם הייתה בעלת קשר עמוק עם בוריס, לא רוצה להתחתן עמו, אך היא מבטיחה לעשות זאת כדי לשמחו לפני שיצעד אל מותו בקרב כפי שהיא מאמינה, לאחר שבוריס שכב עם רוזנת ידועה אשר הייתה בת זוגו של אישיות ידועה.
להפתעתה ואכזבתה של סוניה, בוריס חוזר בחיים.
סוניה מתחתנת עם בוריס ובהדרגתיות, נישואיהם נראים שמחים, אך שגרת חייהם נקטעת כאשר צרפת פולשת לרוסיה.
בוריס רוצה לברוח, אך אשתו משכנעת אותו להתנקש בחיי נפוליאון.
לאחר ויכוחים פילוסופיים, מסכים בוריס להצטרף לסוניה.
ניסיון ההתנקשות מסתיים בכישלון כשלבסוף סוניה בורחת ממעצר ובוריס נתפס ומוצא להורג, על אף שבלילה שלפני הוצאתו להורג, נראה מלאך אשר אמר לו כי יזכה לחיות.
אלן צילם את הסרט מחוץ לארצות הברית, בצרפת ובהונגריה, שם נאלץ להתמודד עם מזג אוויר שאליו לא היה רגיל, עם הרעלת מזון ועם פגיעות פיזיות.
בנוסף, התקשה אלן עם הצוות בו רבים לא הסתדרו אחד עם השני וכן גם עם אלן.
בעקבות חוויה זו, אלן נשבע כי לעולם לא יצלם שוב סרט מחוץ לארצות הברית.
למרות זאת, מאז 1996 עם הסרט "כולם אומרים אני אוהב אותך", אלן צילם כמה מסרטיו מחוץ לארצות הברית.
הסרט מייצג מבחינה אמנותית, מעבר בין "ישנוני" לבין "הרומן שלי עם אנני".
אלן בסרט זה מאזכר את ההומור של האחים מרקס, בוב הופ וצ'ארלי צ'אפלין כמחווה.
הדיאלוגים וההתרחשויות הם פרודיות על רומנים רוסיים, בייחוד אלה של טולסטוי ודוסטויבסקי כמו האחים קרמזוב, החטא ועונשו, המהמר, האידיוט ומלחמה ושלום.
הדיאלוגים בין בוריס לאביו מורכבים משמות של ספריו של דוסטויבסקי.
השימוש במוזיקה של המלחין הנודע סרגיי פרוקופייב מוסיף לאווירה "הרוסית" של הסרט.
יצירתו של פרוקופייב "טרויקה" מתוך לייטננט קיז'ה מושמעת בפתיחת ובסוף הסרט ובקטעים מסוימים באמצעו.
בסצנת הקרב מושמע קטע מתוך היצירה אלכסנדר נבסקי אשר נכתבה לסרטו של סרגיי אייזנשטיין בעל אותו השם.
לצלילי המארש של פרוקופייב מאהבה לשלושה תפוזים, בוריס צועד אל מותו.
חלק מן ההומור בסרט ישיר וחלק מן הבדיחות הן אזכורים מתוך ספרות קלאסית ומן הקולנוע האירופאי.
לדוגמה, הסצנה האחרונה עם קיטון הנה אזכור לסרטו של אינגמר ברגמן, "פרסונה".
אזכורים ופרודיות לסרטים אחרים הם גם לגבי אוניית הקרב פוטיומקין של אייזנשטיין וכן סרטו הידוע של ברגמן, החותם השביעי אשר מאוזכר פעמים רבות כשהידועה בהן היא בשיא הסרט.
הסרט הכניס למעלה מ-20 מיליון דולר בצפון אמריקה, מה שהפך אותו לסרט ה-18 אשר גרף סכום גדול ב-1975.
ב-Rotten Tomatoes, 18 מבקרים ומתוכם שלושה מן המבקרים ה"ידועים" באתר אמרו כי הסרט הוא"רענן" והעניקו לו ציון ממוצע של 8.1/10.
בספטמבר 2008, בסקר של "אמפייר", נבחר הסרט במקום ה-301 ברשימת 500 הסרטים הגדולים בכל הזמנים.
באוקטובר 2013, בחרו קוראי עיתון "הגרדיאן" בסרט זה כשביעי הטוב ביותר של אלן.
בפסטיבל הסרטים הבינלאומי בברלין ב-1975, זכה הסרט בפרס הדוב הכסוף.
רוג'ר איברט העניק לסרט שלושה וחצי כוכבים ובאומרו על הסרט:
אהבה חסרה הוא סרט דרמה רוסי עטור שבחים, בבימויו של אנדריי זוויאגינצב.
הסרט הוקרן בבכורה עולמית בתחרות הראשית של פסטיבל קאן ה-70, שבמסגרתו הסרט קיבל את פרס חבר השופטים.
צוות ההפקה, שכולל את הבמאי אנדריי זוויאגינצב, המפיקים אלכסנדר רודניאנסקי וסרגיי מלקומוב, התסריטאי אולג נגין והצלם מייקל קריצ'מן, עבדו בעבר יחד על הסרטים "ילנה" (2011) ו-"לויתן" (2014), שזכו אף הם להצלחה בפסטיבל קאן.
ברוסיה הקרנת הבכורה התקיימה ב-1 ביוני 2017. הסרט זכה בפרס סזאר לסרט הטוב ביותר והיה מועמד מטעם רוסיה לפרס אוסקר (2018) בקטגוריית הסרט הזר הטוב ביותר.
הסרט מספר על משפחה מודרנית במוסקבה שבה בני הזוג מתגרשים, אבל לא מצליחים להחליט עם מי להשאיר את בנם אליושה.
בסדרה של סכסוכים אינסופיים ותביעות הדדיות הם מזניחים את בנם אליושה, שמרגיש שאינו רצוי וכי שני ההורים לא רוצים אותו ומחליט לאחר אחד הריבים שלהם להיעלם לפתע.
מריאנה ספיבאק - ז'ניה, אשתו של בוריס
אלכסיי רוזין - בוריס, בעלה של ז'ניה
מאטוויי נוביקוב - אליושה, בנם של ז'ניה ובוריס
מרינה וסילייבה - מאשה, פלגשו של בוריס
אנדריס קייש - אנטון, מאהבה של ז'ניה
אלכסיי פאטייב - איוואן, ראש חוליית החיפוש
"אהבה בתוכי" הוא סינגל שהוקלט על ידי הזמרת הישראלית שרית חדד.
השיר יצא לאור ב-2 במרץ 2009, כסינגל השני מתוך אלבומה ה-18 מרוץ החיים, תחת חסותה של חברת התקליטים הד ארצי.
השיר נכנס הגיע למקום השני ברוב מצעדי הפזמונים בארץ, ביניהם במדיה פורסט, רדיו ירושלים, רשת ג', רדיו דרום ורדיו קול רגע.
השיר נכתב על ידי יוסי בן דוד, הולחן על ידי חריסטוס דנטיס, הלחן המקורי של השיר הוא של הזמרת פגי זינה והשיר נקרא 'Trexe' והופק על ידי יעקב למאי וטל שגב.
השיר הוא מעין בלדה המשלבת בתוכה את סגנון הפופ, ומספרת בתוכה סיפור על אהבה שמייסרת את שרית חדד עצמה.
בנוסף לכך, זכה השיר בישראל להצלחה רבה כאשר קיבל את תואר ה"פלטינה" 50,000 עותקים, הורדות סלולריות.
הוידאו קליפ המלא שצולם עבור השיר, פורסם לראשונה ביוטיוב ב-26 באוגוסט 2010. בקליפ ניתן לראות את שרת חדד, כשהיא על במה, וכמה מסכים אשר ניצבים מאחוריה מציגים להבות של אש, שמדמים את האהבה ה-"שורפת", עליה חדד מדברת.
נכון ל-11 באוגוסט 2018, מונה הצפיות של הקליפ והאודיו שפורסמו עבור השיר, עומדים על קרוב למיליון צפיות.
אהבה בעיר הגדולה היא קומדיה רומנטית משנת 2009 בבימויו של מריוס וייסברג ובכיכובם של אלכסיי צ'אדוב, וולודימיר זלנסקי והזמרת ורה ברז'נייבה.
לסרט הופקו שני סרטי המשך, "אהבה בעיר הגדולה 2" ו"אהבה בעיר הגדולה 3".
הדמויות העיקריות של הסרט הם החברים איגור, ארטיום ו"הכמעט רוסי" פין אולג.
הם עובדים באמריקה ובזמנם הפנוי הם נהנים מהחיים.
אולג, המכונה "סאונה", הוא מדריך בקבוצת מועדון כושר לנשים.
ארטיום מתפרנס כמדריך טיולים על ידי הצגת ניו יורק לתיירים רוסים.
הוא נשוי, אך עובדה זו אינה מונעת ממנו לנהל רומנים.
אבל יום אחד החיים חסרי הדאגות מגיעים לסיומם.
במסיבה נוספת, אדם בעל מראה מוזר מברך כוסית לאהבה ואז מתקן את עצמו: "הנח למה ששתית לעשות מה שהיה בלתי אפשרי אם לא היית שותה".
בשלב מסוים, כל השלושה מאבדים לחלוטין את היכולת לקיים יחסי מין.
החברים נואשים לכל דבר כדי להחזיר את הגבריות שלהם אך לשווא.
לאחר ייסורים ארוכים, החברים מוצאים את אותו אדם מהמסיבה ומתברר כי הוא ולנטין הקדוש, שהתיישב באמריקה כדי לעזור לתושביה למצוא אהבה.
בעזרת יכולותיו המיסטיות הוא "תכנת" אותם כנגד ההפקרות שהייתה מנת חלקם עד כה.
הוא אומר שרק מציאת אהבה אמיתית יכולה לעזור לחברים וכי המין יכול להיות רק עם אישה אהובה.
איגור, ארטיום ואולג נתקלים בבעיות רבות וחייבים ללכת בדרכם ולהבין שאהבת אמת היא הדבר החשוב ביותר בחיים.
אהבה בעיר הגדולה 2 הוא סרט קומדיה רומנטית משנת 2010 בבימויו של מריוס וייסברג, המשמש כהמשך לסרט "אהבה בעיר הגדולה" ובו מככבים גם שחקני הסרט הראשון בסדרה.
הסרט נעשה בהפקה משותפת של אוקראינה ורוסיה, אך בשנת 2018 הסוכנות הממלכתית האוקראינית לקולנוע אסרה את הסרט לשידור והקרנה באוקראינה בשל מה שמכונה על ידי הרשויות "אי עמידה בהוראות חוק הקולנוע האוקראיני".
לסרט הופק המשך בשם "אהבה בעיר הגדולה 3".
הסרט מתחיל בתאילנד, בחווה של אביו של איגור וממשיך במוסקבה.
איגור מזמין את חבריו לחווה כדי להציג את חברתו נסטיה לאביו והוא נהנה היטב.
בדרך למטוס מכירים החברים משפחה אמריקאית צעירה, ההולכת לאחד המנזרים להתאושש מאי פוריות.
איגור, ארטיום וסאונה מנסים להניא את החברות שלהם מלבקר במנזר, אך ללא הצלחה.
במנזר נמצא אליל עתיק, אשר לפי האגדה מעניק אבהות לכל מי שנוגע בו.
למרות אזהרת הנזיר, החברים עדיין מקיימים מגע פיזי עם האליל ועתה הם נידונים להרהר בילד במגע המיני הראשון.
מפחד זה, הם מחליטים באופן זמני להימנע ממין, מה שגורם לאי שביעות רצון של אהובותיהם, אשר נעלבות ועוזבות.
מצבו של איגור מחמיר בשל העובדה שאביו הוא אוליגרך שמתנגד ליחסיו עם נסטיה ורוצה לארגן לו נישואים רווחיים כדי לתקן את ענייניו הכספיים ונסטיה לומדת על כך עם כל ההשלכות המתלוות לגילוי זה.
החבר'ה מחליטים לבלות את שארית זמנם בשעות הפנאי, אבל אז הם פוגשים את ידידם הוותיק - ולנטין הקדוש, שמכניס להם לחשים חדשים - רק אחד מהם יהפוך לאב והשאר לא יוכלו להביא ילד בעשור הקרוב.
החברים מבינים שהם מוכנים לאבהות וההרפתקאות מתחילות.
אהבה בעיר הגדולה 3 הוא סרט קומדיה רוסי-אוקראיני משנת 2014 בבימויו של מריוס וייסברג, המשמש כהמשך לסרטים "אהבה בעיר הגדולה" ו"אהבה בעיר הגדולה 2".
מאז האירועים המתוארים בחלק השני עברו חמש שנים.
גיבורי הסרט התבססו: יש להם מכוניות יקרות, דירות נחמדות, קריירה מצליחה ומשפחות מאושרות.
אבל הבעיה היא שאליסה, נסטיה וקטיה מתחילות להתעייף מחיי היומיום המטרידים, כי כל היום הן עסוקות בגידול ילדיהן ובתחזוקת הבית.
בעוד האמהות עסוקות לחלוטין בטיפול בילדיהן, לאבות יש הזדמנות להסיח את דעתם בעבודה ובביקורים נדירים זה אצל זה.
הם עובדים כל היום ובסופי שבוע הם ישנים או עושים טיולים משפחתיים קטנים והופכים את חייהם לשגרה.
כדי לשבור את מעגל הקסמים, הגיבורים יצטרכו לשנות את חייהם ברצינות וחבר ותיק מגיע לעזור להם - הקדוש ולנטין.
אהבה בשלייקס הוא סרט קולנוע ישראלי מסוג קומדיה רומנטית בבימויו של יוחנן ולר, שיצא לאקרנים באפריל 2019. בסרט מככבים יהודה בארקן לצד ניצה שאול, שלמה בראבא ויפתח קליין.
הסרט יצא לאקרנים באפריל 2019. יהודה בארקן שתקופה לפני כן הופיע בעיקר בסרטים חרדיים, שב להופיע בסרט המופנה לקהל הרחב.
בסרט הוא מככב לצידה של ניצה שאול, אשר גילמה את אהובתו בסרט "חגיגה בסנוקר", שיצא בשנת 1975 ושיחקה לצידו בסרט "כץ וקרסו" ב-1971.
יהודה בארקן שיחק לצידה של ליא קניג בסדרת טלוויזיה על נושא דומה בשם "אהבה בשלכת" גם היא בבימויו של יוחנן ולר, ששודרה בערוץ הראשון, ב-2003.
בארקן שיחק בעבר גם לצידה של מיכל ינאי, שמגלמת את בתו של בארקן בסרט זה – כך היה גם בסרט "נשיקה במצ"ח" בשנת 1990.
כמו כן, בארקן שיחק בעבר גם לצידו של גבי עמרני, שמגלם את הקולגה שלו בסרט זה – כמו גם בסרטים "לופו", "לופו בניו יורק" ו"קומפוט נעליים".
הסרט צולם בבית דיור מוגן, מגדלי הים התיכון בגני תקווה.
תמי (ניצה שאול) היא אלמנה בת 64. באחד הימים היא דורסת את בנו רזניק (יהודה בארקן), אלמן בן 70 ופוגעת קלות ברגלו.
בנה של תמי (יפתח קליין) משכנע אותה לעשות הכל על מנת שבנו לא יגיש נגדה תלונה למשטרה.
תמי אופטימית מטבעה, בעוד בנו הוא אדם בודד.
למרות השוני, מתקיים ביניהם קשר רומנטי, כשהרוח של בעלה המנוח (שלמה בראבא) מופיעה אצלה בדמיונות.
אהבה גדולה היא סדרת טלוויזיה אמריקאית מסוגת דרמה ששודרה ברשת הכבלים "HBO" בין מרץ 2006 למרץ 2011. בסדרה מככבים ביל פקסטון בתור הפטריארך של משפחה פונדמנטליסטית מורמונית המתגוררת ביוטה המודרנית ומושתתת על ערכי הפוליגמיה; וג'ין טריפלהורן, קלואי סביני וג'יניפר גודווין בתור שלוש נשותיו.
הסדרה מתארת את חיי המשפחה שלהם בתוך ומחוץ למרחב הציבורי בפרברי סולט לייק סיטי, וכמו כן, גם את קשריהם עם המתחם הפונדמנטליסטי באזור.
בסדרה מככבים בנוסף אמנדה סייפריד, דאגלס סמית, גרייס זבריצקי, דייבי צ'ייס, מאט רוס, מרי קיי פלייס, ברוס דרן, מלורה וולטרס והארי דין סטנטון.
הסדרה עלתה לשידור לראשונה בארצות הברית ב-12 במרץ 2006, לאחר בכורת העונה השישית של "הסופרנוס", הפכה להצלחה גדולה עבור HBO, ורצה במשך חמש עונות לפני שהסתיימה ב-20 במרץ 2011.
הסדרה זכתה לשבחים רבים, זכתה והייתה מועמדת לפרסים שונים לאורך תקופת שידורה.
פרסומים אחדים כללו את שלוש העונות הראשונות של הסדרה בין שידורי הטלוויזיה הטובים ביותר לעשור של 2000–2009, ועונתה האחרונה מדורגת בין הסדרות התסריטיות הנסקרות ביותר לשנת 2011.
בסנדי, יוטה, הפונדמנטליסט המורמוני ביל הנריקסון מנהל נישואים פוליגמיים עם שלוש נשותיו: ברברה "ברב", ניקולט "ניקי", ומרג'ין "מרג'י".
בבעלותו וניהולו של ביל נמצאת רשת "הום-פלוס", רשת חנויות מקומית המהווה את רוב הכנסותיה של המשפחה, ומאפשרת לו לתמוך בנשותיו ובשבעת ילדיהם.
העונה הראשונה מתמקדת במתחים המתעוררים במשפחה בין נשותיו של ביל למרג'י, אשתו החדשה של ביל ולשעבר הבייביסיטר של ילדיו ועובדת בחנותו - וכן במתחים בין ביל לרומן "הנביא" גרנט, אביה של ניקולט, שהוא הפטריארך המשפיע והמנהיג של ג'וניפר קריק, מתחם פונדמנטליסטי שם ביל וניקולט גדלו.
בינתיים, ילדיהם הבכורים של ביל וברב, בן ושרה, מתמודדים באופן אישי עם הצורך לשמור על חזית מאוחדת במטרה להסתיר את נישואיהם הפוליגמיים של הוריהם מחבריהם והקהילה בה הם גדלים.
במהלך העונה, ברב מחפשת את עצמאותה בכך שהיא מוצאת עבודה כמורה, ניקי, צרכנית כפייתית, מכניסה את המשפחה כולה לחוב של כמעט 60,000 דולר, ומרג'י נאבקת למצוא את מקומה במשפחה.
ביל וחברו, דון אמברי, פוליגמיסט בעצמו, ממשיכים להתווכח עם רומן בעניין האחזקות העסקיות של "הום-פלוס".
על מנת לבצע את תוכניותיו, רומן נעזר ברונדה וולמר, כלתו הצעירה והסוציופתית, ובבנו (ואחיה הבכור של ניקולט) אלבי, הומוסקסואל ארוניסט ותומך נלהב של "האחים המאמצים המאוחדים" (UEB), שמשמש בתפקיד הכהן של ג'וניפר קריק.
ביל, שגורש מג'וניפר קריק בנערותו, נשבר כאשר הוא מגלה שגירושו לא נגרם מרצונם של הוריו, פרנק ולויס, אלא מרצונו של רומן, שחשש שביל יגזול ממנו את "הנבואה".
בסיום העונה, לאחר שהחליטה להתקדם עם הטבילה שלה, מרג'י מגלה שהיא בהריון.
זמן קצר לאחר מכן, ברב זוכה בתואר "אם השנה" מהשלטון המקומי אחרי שבתה, טיני, מציעה את מועמדותה, והיא הולכת לטקס חלוקת הפרסים באחוזתו של המושל, אך נפסלת לעיני כל הקהל, כאשר השופטים מודיעים על פסילתה מכיוון שהיא פוליגמיסטית.
לאחר חשיפתה של המשפחה כפוליגמית, ברב מתחילה להתנכר לבעלה ולניקי ומרג'י, ואילו מרג'י חושדת ששכניהם, פאם וקרל, היו אחראים לחשיפת סודם.
במקביל, שלט החוצות של "הום-פלוס" מושחת, ובתוך כל המהומה בבית, ביל וברב שוכחים את יום השנה של ניקי, דבר המחריף את המתחים.
לאחר מכן, ברב מחליטה להתחיל לקחת שיעורים באוניברסיטת יוטה כדי להרוויח תואר שני.
בג'וניפר קריק, גיסתו של ביל, ונדה, נשפטת על ידי הקהילה על ניסיון להרעיל את אלבי למוות; ואחיו של ביל, ג'ואי, שחקן NFL לשעבר, מסגיר את עצמו למשטרה במטרה למנוע מוונדה להיכנס לכלא.
שרה מצטרפת לקבוצת תמיכה למורמונים לשעבר, שם היא מביעה את תסכוליה על חיי משפחתה ופוגשת את סקוט, גבר צעיר איתו היא מתחילה לנהל רומן.
בינתיים, רונדה בורחת מג'וניפר קריק ומתחילה להתגורר עם הת'ר, חברתה של שרה; בהדרגה, רונדה מתחילה לתמרן ולסחוט את הת'ר ומשפחתה כדי לסייע לה לזייף קריירה כזמרת.
ונדה משוחררת מהמכון הפסיכיאטרי לאחר הרעלתו של אלבי, ולויס מנסה לשכנע את ג'ואי לקחת אישה שנייה בשם קת'י.
בינתיים, ניקי רושמת את ויין לבית ספר קתולי, ובהדרגה מפתחת פרנויה בקשר לחינוכו, בזמן שביל מפתחת משיכה לאנה, מהגרת סרבית שעובדת במסעדה המקומית; מרג'י מגלה זאת ומתיידדת עם אנה ללא ידיעתו של ביל.
בביתם, בן מודה בפני ביל וברב שהוא מקיים יחסי מין עם חברתו הלא דתית, ברין, ומביע עניין בתרגול הפוליגמיה בעצמו.
לאחר מכן, ביל מתחיל מיזם עסקי עם "וובר גיימס", קזינו שפועל על מטבע וירטואלי, ונקלע למחלוקת בין משפחת גרנט למשפחת גרינס, משפחה פוליגמית החיה במחתרת.
גרינס אורבים לרומן, והוא נפצע אנושות ונאלץ להתאשפז במתחם; בתקופת החלמתו, אלבי לוקח על עצמו את הנהגת המתחם בעזרתה של אשתו, לורה ובמקביל דואג לשמור על רומן מסומם.
ג'ואי לוקח את קת'י לאישה, וניקי עורכת מסיבה עבורו ועבור קת'י וונדה בביתם.
בינתיים, ברב מתאחדת עם אמה המנוכרת, ננסי, ואחותה, סינדי, לרגל נישואיה המחודשים של ננסי.
בסוף העונה, אדלין מבינה שאלבי מסמם את רומן, ומביאה אותו לביתו של ביל; וברב ומרג'י מתוודות בפני שכנתם, פאם, שהן חיות בצורה פוליגמית.
אחרי שמרג'י יולדת את נל, ביל מתחיל לצאת באופו רשמי עם אנה.
בינתיים, רומן מואשם באונס ובהתעללות בילדים על בסיס טענותיו של אלבי, המבקש לתפוס את מקומו.
כשהיא מעמידה פנים שהיא מרג'י, ניקי לוקחת עבודה במשרד התובע המחוזי כדי לעזור לשלם את חובות כרטיס האשראי שלה, ובמקביל מחפשת את ראיות המדינה נגד אביה.
בעת שנסע לקרוזינג, אלבי מותקף על ידי אדם זר, וחושש שביל שלח אותו, אך מגלה שאדלין שלחה אותו, בניסיון להניא אותו ממפגשיו המזדמנים.
במקביל, ברב מודאגת מהאפשרות כי סרטן צוואר הרחם שלה, שטופל עם כריתת הרחם שעברה שנים קודם לכן, חזר, אך מגלה באמצעות בדיקה שהיא עדיין במצב של הפוגה.
ביל לוקח תחת חסותו את אחיו למחצה הצעיר, פרנקי, שנזרק מג'וניפר קריק, ובמקביל, הצופים מגלים שניקי לוקחת גלולות למניעת הריון זה כבר מספר שנים.
בינתיים, שרה מגלה שהיא בהריון מסקוט.
אמה האלכוהוליסטית של מרג'י, ג'ינג'ר, מתה בתאונה.